คิงเพาเวอร์ ทุ่มหมื่นล้าน ลุยลงทุนดิวตี้ฟรี พม่า-เวียดนาม-ญี่ป่น
คิง เพาเวอร์ ทุ่มงบกว่า 10,000 ล้านบาท ลงทุนร้านค้าปลอดอากร พม่า-เวียดนาม-ญี่ปุ่น-เกาหลี ลั่นปีนี้ลุยลงทุนญี่ปุ่น ปี 60 ลุยเปิดตลาดเออีซี บุก พม่า พร้อมผนึกกสิกรไทย เปิดตัวบัตรเครดิตหวังเจาะขาช็อปนักธุรกิจให้ส่วนลด 20% ซื้อสินค้าดิวตี้ฟรี มั่นใจปี 59 รายได้รวมเพิ่มขึ้น 20% แตะกว่า 8.5 หมื่นล้าน,เมื่อวันที่ 20 ม.ค. นายวิชัย ศรีวัฒนประภา ประธานกรรมการ กลุ่มบริษัท คิงเพาเวอร์ จำกัด เปิดเผยว่า ขณะนี้ กลุ่มบริษัทคิงเพาเวอร์ ซึ่งเป็นผู้ให้บริการสินค้าปลอดอากรภายในสนามบิน ได้เตรียมเงินที่จะลงทุนในช่วงระยะ 2-3 ปีนี้กว่า 10,000 ล้านบาท โดยเป้าหมายจะลงทุนประเทศที่มีศักยภาพ และมีเที่ยวบินนักท่องเที่ยวชาวจีนเดินทางเข้ามาก โดยประเทศที่มีศักยภาพลงทุนในปี 59-60 คือ ญี่ปุ่น เกาหลี ส่วนประเทศในภูมิภาคเอเชียตะวันออกเฉียงใต้ที่จะลงทุนในปี 60 คือพม่า ตามด้วยเวียดนาม ส่วนผลการดำเนินงานรายได้ ของคิง เพาเวอร์เป็นไปในทิศทางที่ดี พบว่ายอดรายได้โตขึ้นกว่า 20-25% ต่อไป โดยในปี 57 มีรายได้รวม 57,000 ล้านบาท ปี 58 มีรายได้รวม 68,000 ล้านบาท และปี 59 คาดการณ์ว่ารายได้จะโตเพิ่มขึ้นอีก 20% เป็น 85,000 ล้านบาท ซึ่งรายได้นี้จะเป็นรายได้ในส่วนของธุรกิจสินค้าปลอดอากรและเชิงพาณิชย์ในสนามบินเป็นหลัก,ส่วนสาเหตุที่รายได้คิง เพาเวอร์โตขึ้นอย่างต่อเนื่องมาจากปริมาณนักท่องเที่ยวที่เดินทางเข้ามาประเทศไทยมีจำนวนมาก ในปี 58 มีนักท่องเที่ยวโดยเฉพาะชาวจีนมีกว่ากว่า 7 ล้านคนต่อปี ในปี 59 คาดการณ์ว่าจะมีนักท่องเที่ยว โดยเฉพาะชาวจีนจำนวน 9-10 ล้านคน ประกอบกับ ราคาสินค้าปลอดอากรราคาต่ำกว่าสินค้าในห้าง 10- 20% และหากมีบัตรส่วนลด 20% ค่าสินค้าก็ยิ่งถูกกว่าห้างแม้ว่าจะทำโปรโมชั่นลดราคาลงมาก็ตาม,นายวิชัย ยังได้ชี้แจงกรณีที่ บริษัทล็อตเต้ ประเทศเกาหลีใต้ จะเข้ามาลงทุนเปิดร้านค้า ปลอดอากร แต่มีแนวโน้มว่าจะไม่สามารถเปิดจุดรับสินค้า Pick Up ภายในสนามบินสุวรรณภูมิ สนามบินเชียงใหม่ได้ ขออธิบายว่าการตั้งจุดรับสินค้าหรือ Pick Up Counter ภายในสนามบิน เพราะบริษัทได้ทำตามกติกา ที่ได้ทำสัญญาไว้กับ บริษัท ท่าอากาศยานไทย จำกัด(มหาชน)หรือ ทอท. ที่ให้สิทธิ์ บริษัท คิงเพาเวอร์ เป็นผู้ประกอบการ เพียงรายเดียว ที่รับสัมปทาน จัดตั้งร้านปลอดภาษี และจุดรับสินค้า ด้วยอายุสัญญา 9 ปี และขณะนี้ก็ยังเหลืออีก 4 ปี ส่วนที่ดอนเมืองก็ยังเหลือสัญญาอีก 8 ปี แต่หากในอนาคตจะมีการเปลี่ยนแปลงก็ต้องมีการแก้ไขรายละเอียดตั้งแต่ในขั้นตอนการประมูล ให้ผู้ได้รับสัมปทานสามารถนำพื้นที่ไปปล่อยให้ตั้งจุดรับสินค้าได้เพิ่มเติม,บริษัทยังได้ร่วมกับธนาคารกสิกรไทย ออกบัตรเครดิตร่วมระหว่าง คิง เพาเวอร์-กสิกรไทย โดยบัตรเครดิตดังกล่าวจะให้ส่วนลดสูงสุด 20% และสิทธิประโยชน์อื่นๆ แก่สมาชิกผู้ถือบัตรเครดิตนี้ ซึ่งได้มีการคาดการณ์ว่าจะมีสมัครและถือบัตรนี้กว่า 60,000-70,000 ใบ ภายในระยะเวลา 5 ปีนี้ ซึ่งจะเป็นสมาชิกที่นอกเหนือจากสมาชิกของบัตรคิง เพาเวอร์โดยตรง ที่ปัจจุบันมีอยู่กว่า 600,000 ใบ นายวิชัยกล่าว.
คิง เพาเวอร์ ทุ่มงบกว่า 10,000 ล้านบาท ลงทุนร้านค้าปลอดอากร พม่า-เวียดนาม-ญี่ปุ่น-เกาหลี ลั่นปีนี้ลุยลงทุนญี่ปุ่น ปี 60 ลุยเปิดตลาดเออีซี บุก พม่า พร้อมผนึกกสิกรไทย เปิดตัวบัตรเครดิตหวังเจาะขาช็อปนักธุรกิจให้ส่วนลด 20%
คิงเพาเวอร์,วิชัย ศรีวัฒนประภา,ปธ.กลุ่มบริษัทคิง พาวเวอร์,ร้านค้าปลอดอากร,ท่าอากาศยานไทย,ล๊อตเต้ เกาหลี,ข่าว,ไทยรัฐออนไลน์,ข่าวเศรษฐกิจ,คิง พาวเวอร์,ลงทุน,สนามบิน